ΓΡΑΠΤΗ ΕΡΩΤΗΣΗ E-2475/97 υποβολή: Hiltrud Breyer (V) προς την Επιτροπή (16 Iουλίου 1997)

Θέμα: Χημικές ουσίες που σταματούν την έκκριση των ενδοκρινών αδένων

1. Ποιά μέτρα προτίθεται να λάβει η Επιτροπή, σε συνεργασία με την βιομηχανία παιχνιδιών μετά την απόσυρση από την αγορά της Δανίας, της Ιταλίας και της Ισπανίας πλαστικών παιχνιδιών από PVC για βρέφη, ως συνέπεια των στοιχείων που κατέθεσε η Υπηρεσία Προστασίας Περιβάλλοντος της Δανίας, σχετικά με τους κινδύνους που ενέχει για τα βρέφη η εισροή πλαστικών ουσιών στο στόμα τους, όταν αυτά γλείφουν τα εν λόγω προϊόντα;

2. Θα συμμετάσχει η Επιτροπή στη διεθνή ομάδα εργασίας που δημιουργήθηκε από την βιομηχανία παιχνιδιών, προκειμένου να ερευνηθεί το πρόβλημα και θα διασφαλιστεί η ενημέρωσή της επί των αποτελεσμάτων των ερευνών της;

3. Η Επιτροπή έχει συζητήσει ήδη με την βιομηχανία, την δυνατότητα να κινηθούν προς την αντικατάσταση με αβλαβείς ουσίες γνωστών χημικών ουσιών που σταματούν την έκκριση των ενδοκρινών αδένων στα προϊόντα της; Εαν όχι, πότε σκοπεύει να προβεί σε συζήτηση; Μια τέτοια περίπτωση θα εξασφάλιζε τη διάθεση κεφαλαίων από την Κοινότητα;

4. Συμφωνεί η Επιτροπή ότι θα πρέπει η βιομηχανία να μεριμνά για τα προϊόντα της και να απαντά αμέσως στις ανησυχίες που διατυπώνονται σχετικά με τους κινδύνους που λανθάνουν για όσους παύουν να είναι χρήστες;

5. Η Επιτροπή συγχωρεί τις κατηγορηματικές δηλώσεις ορισμένων βιομηχανικών συνδέσμων σύμφωνα με τις οποίες, πλαστικοποιητικές ουσίες όπως οι φθαλικές ενώσεις και η δι-φενόλη Α δεν αποτελούν χημικές ουσίες που σταματούν την έκκριση ορμόνων, παρά τα ολοένα αυξανόμενα επιστημονικά στοιχεία σύμφωνα με τα οποία, αυτά τα προϊόντα όντως σταματούν την έκκριση ορμόνων;

6. Η χημική βιομηχανία απάντησε στις ανησυχίες που διατυπώθηκαν από ανεξάρτητους επιστήμονες σχετικά με τις χημικές ουσίες που σταματούν την έκκριση των ορμόνων, διεξάγοντας τη δική της έρευνα στα ύποπτα προϊόντα. Γνωρίζει η Επιτροπή όλα τα αποτελέσματα της έρευνας που διεξήχθη από τη βιομηχανία στις ύποπτες για την παύση έκκρισης των ενδοκρινών αδένων χημικές ουσίες; Σκοπεύει επίσης να τις θέσει στην διάθεση των βουλευτών;

7. Ανησυχεί η Επιτροπή για μια πιθανή παύση της έρευνας, η οποία χρηματοδοτείται από την βιομηχανία, πράγμα το οποίο επιφέρει αποτελέσματα αντίθετα προς τα συμφέροντα της βιομηχανίας;

Κοινή απάντηση του κ. Bangemann εξ ονόματος της Επιτροπής στις γραπτές ερωτήσεις E-2474/97 και E-2475/97 (5 Νοεμβρίου 1997)

Η Επιτροπή είναι πλήρως ενήμερη του θέματος που είναι γνωστό ως ενδοκρινικές διαταραχές (βλ. απαντήσεις στην προφορική ερώτηση Η-114/97 του κ. Spencer κατά την ώρα των ερωτήσεων της συνόδου ολομέλειας του Κοινοβουλίου του Μαρτίου 1997 ((Πλήρη πρακτικά του Ευρωπαϊκού Κοινοβουλίου (Μάρτιος 1997). )), και Η-423/97 του κ. Pimenta κατά την ώρα των ερωτήσεων της συνόδου του Κοινοβουλίου του Ιουνίου 1997 ((Πλήρη πρακτικά του Ευρωπαϊκού Κοινοβουλίου (Ιούνιος 1997). ))). Τον παρελθόντα Ιανουάριο η Επιτροπή ανέθεσε στην Ευρωπαϊκή Επιτροπή Τυποποίησης (CEN), σύμφωνα με το άρθρο 2 παράγραφος 1 και το παράρτημα ΙΙΙ σημείο ΙΙ παράγραφος 3 της οδηγίας 88/378/ΕΟΚ για την προσέγγιση των νομοθεσιών των μελών σχετικά με την ασφάλεια των παιχνιδιών ((ΕΕ L 187 της 16.7.1988. )), να συγκροτήσει ομάδα εργασίας υπό την τεχνική επιτροπή αριθ. 52 (παιχνίδια), με ειδικό αντικείμενο τις οργανικές χημικές ενώσεις στα παιχνίδια καθώς και τη λεπτομερή αξιολόγηση των επιπτώσεων της χρήσης πολυβινυλοχλωριδίου (PVC) στα παιχνίδια. Τα πορίσματα της ομάδας εργασίας θα συμπεριληφθούν στο ευρωπαϊκό πρότυπο ΕΝ 71 σχετικά με την ασφάλεια των παιχνιδιών. Τόσο η Επιτροπή όσο και η βιομηχανία παιχνιδιών, καθώς και οι ευρωπαϊκές οργανώσεις καταναλωτών και οι εθνικοί φορείς τυποποίησης θα συμμετέχουν στην εν λόγω ομάδα εργασίας. Η Επιτροπή ευρίσκεται σε στενή επαφή με τη βιομηχανία παιχνιδιών και θα ενημερωθεί επί όλων των αποτελεσμάτων των ερευνών της ομάδας εργασίας του Διεθνούς Συμβουλίου των Βιομηχανιών Παιχνιδιών (ICTI) επ' αυτού του θέματος.

Η Επιτροπή ενισχύει διάφορα προγράμματα σχετικά με μαζικούς ελέγχους για τον εντοπισμό ουσιών με ιδιότητες που επιφέρουν τις ενδοκρινικές διαταραχές. Ορισμένα ερευνητικά έργα επιμερισμένης δαπάνης σχετικά με χημικές ουσίες που επιφέρουν ενδοκρινικές διαταραχές ενισχύονται από την Επιτροπή στο πλαίσιο των ερευνητικών προγραμμάτων «Περιβάλλον και κλίμα» και «Βιοϊατρική ΙΙ». Αυτά τα ερευνητικά έργα έχουν επιλεχθεί μετά ανοικτή πρόσκληση υποβολής προσφορών και ανεξάρτητη επιστημονική αξιολόγηση. Στις περιπτώσεις που υπάρχει συμμετοχή από τη βιομηχανία η Επιτροπή χρηματοδοτεί μέχρι 50% του κόστους της έρευνας. Η ευρεία διάδοση των αποτελεσμάτων της έρευνας θεωρείται ως σημαντική πτυχή των έργων.

Φυσικά η Επιτροπή συμφωνεί ότι η βιομηχανία θα πρέπει να φέρει ευθύνη για τα προϊόντα της και να αντιμετωπίζει ταχύρρυθμα τις ανησυχίες των τελικών χρηστών σχετικά με πιθανούς κινδύνους. Αυτός είναι ο λόγος για τον οποίο η Επιτροπή δραστηριοποιήθηκε στην ανάπτυξη της έρευνας στον τομέα αυτό και η βιομηχανία παιχνιδιών συγκρότησε ομάδα εργασίας επ' αυτού του θέματος.

Επιπλέον, στο πλαίσιο της οδηγίας αριθ. 793/93 του Συμβουλίου σχετικά με την αξιολόγηση και τον έλεγχο των κινδύνων από τις υπάρχουσες ουσίες ((ΕΕ L 84 της 5.4.1993. )), επιλέχθηκαν από την Επιτροπή, σε διαβούλευση με τα κράτη μέλη, ομάδα περίπου 100 χημικών ουσιών που συμπεριελήφθησαν σε τρεις καταλόγους ουσιών προτεραιότητας για τις οποίες απαιτείται διεξοδική αξιολόγηση των κινδύνων πιθανών επιπτώσεων στον άνθρωπο και το περιβάλλον. Η αξιολόγηση των κινδύνων στην υγεία συνίσταται σε δοκιμή επαναληψημότητας η οποία ενδέχεται να καλύπτει τις ενδοκρινικές διαταραχές. Εξετάζονται άλλες ειδικές μέθοδοι δοκιμών για τον εντοπισμό επιπτώσεων που διαταράσσουν το ενδοκρινικό σύστημα. Μετά από αυτή την επιλογή για κάθε μια από αυτές τις ουσίες προτεραιότητας ορίστηκε εισηγητής σε στην αρμόδια υπηρεσία κράτους μέλους, ο οποίος θα αξιολογεί τα δεδομένα που διατίθενται από τη βιομηχανία για την αντίστοιχη ουσία και θα εκπονήσει έκθεση αξιολόγησης των κινδύνων, ώστε να ληφθούν υπόψη από τα κράτη μέλη. Με βάση την αξιολόγηση των κινδύνων ο εισηγητής έχει τη δυνατότητα να προτείνει, κατά περίπτωση, στρατηγική για τον περιορισμό των κινδύνων από την αντίστοιχη ουσία στον άνθρωπο και το περιβάλλον. Τα αποτελέσματα της αξιολόγησης των κινδύνων και η συνιστώμενη στρατηγική εγκρίνονται σε κοινοτικό επίπεδο και δημοσιεύονται από την Επιτροπή. Η Επιτροπή έχει τη δυνατότητα εν συνεχεία να αποφασίσει να προτείνει μέτρα στο πλαίσιο της σχετικής κοινοτικής νομοθεσίας.

Τρεις φθαλικές ενώσεις (φθαλικός δι-η-βουτύλιο (DBP) φθαλικό δις (2-αιθυλεξύλιο) (DEHP), και φθαλικό βενζυλοβουτύλιο (ΒΒΡ)) που ενδέχεται να επιφέρουν ενδοκρινικές διαταραχές υπάγονται στις ουσίες προτεραιότητας σύμφωνα με τον κανονισμό 793/93. Η σημερινή κατάσταση είναι η εξής:

- το φθαλικό δι-η-βουτύλιο (DBP) χαρακτηρίσθηκε ως ουσία προτεραιότητας του πρώτου πίνακα ουσιών προτεραιότητας που επισυνάπτεται στον κανονισμό (ΕΚ) αριθ. 1179/94 της Επιτροπής ((ΕΕ L 131 της 26.5.1994. )). Για την ουσία αυτή οι Κάτω Χώρες ορίσθηκαν ως το αρμόδιο κράτος μέλος. Η έκθεση αξιολόγησης των κινδύνων αναμένεται το Δεκέμβριο του 1997 7

- το φθαλικό δις (2-αιθυλεξύλιο) (DEHP) χαρακτηρίσθηκε ως ουσία προτεραιότητας του δεύτερου πίνακα προτεραιοτήτων που επισυνάπτεται στον κανονισμό (ΕΚ) αριθ. 2268/95 της Επιτροπής ((ΕΕ L 231 της 28.9.1995. )). Για την ουσία αυτή η Σουηδία ορίστηκε ως το αρμόδιο κράτος μέλος. Η έκθεση αξιολόγησης των κινδύνων αναμένεται για το δεύτερο εξάμηνο του 1998 7

- το φθαλικό βενζυλοβουτύλιο (ΒΒΡ) χαρακτηρίσθηκε ως ουσία προτεραιότητας του τρίτου πίνακα προτεραιοτήτων που επισυνάπτεται στον κανονισμό (ΕΚ) αριθ. 143/97 της Επιτροπής ((ΕΕ L 25 της 28.1.1994. )). Για την ουσία αυτή η Νορβηγία ορίσθηκε ως το αρμόδιο κράτος.

Επιπλέον, ως προς το διφαινόλιο Α, προτείνεται να συμπεριληφθεί στον επόμενο (τέταρτο) κατάλογο ουσιών προτεραιότητας που θα επισυνάπτεται σε μελλοντικό κανονισμό της Επιτροπής, ο οποίος θα εγκριθεί πιθανώς κατά τη διάρκεια του 1998.

Η Επιτροπή παρακολουθεί την έρευνα που διενεργείται για ουσίες που επιφέρουν ενδοκρινικές διαταραχές και δεν γνωρίζει οποιαδήποτε άρνηση της χημικής βιομηχανίας να συνεργαστεί σε αυτό το θέμα. Παρότι η βιομηχανία δεν είναι υποχρεωμένη να κοινοποιεί όλα τα στοιχεία στην Επιτροπή, υπάρχουν τυπικές υποχρεώσεις σύμφωνα με την κοινοτική νομοθεσία (π.χ. τον κανονισμό 793/93) να παρέχει πληροφορίες σχετικά με χημικές ουσίες. Οι πληροφορίες από το πρόγραμμα σχετικά με τις ουσίες που υπάρχουν στο εμπόριο είναι δημόσια διαθέσιμες υπό μορφή δίσκου ηλεκτρονικής ανάγνωσης CD-ROM.